Suomen urheilu 2014

Suomen urheilu 2014 käsittelee vuoden 2014 merkittäviä uutisia ja tapahtumia suomalaisessa urheilussa.

 Vuoden urheilija 

Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:

SijaUrheilijaUrheilumuoto 1.  Iivo Niskanen ja Sami Jauhojärvi Maastohiihto 2.  Antti Ruuskanen  Yleisurheilu 3.  Kaisa Mäkäräinen  Ampumahiihto 4.  Mikko Ilonen  Golf 5.  Enni Rukajärvi  Lumilautailu 6.  Aino-Kaisa Saarinen ja Kerttu Niskanen Maastohiihto 7.  Teemu Selänne  Jääkiekko 8.  Tuukka Rask  Jääkiekko 9.  Valtteri Bottas  Autourheilu 10.  Tero Pitkämäki  Yleisurheilu Lähde: Tikander 2015, s. 11

Vuoden valmentajaksi valittiin lentopallovalmentaja Tuomas Sammelvuo.

 Olympialaiset ja paralympialaiset 

 Sotšin talviolympialaisissa 7.–23.2. Suomi sai yhden kultamitalin, kolme hopeaa ja yhden pronssin.Tikander 2015, s. 30–31
 Sotšin talviparalympialaisissa 7.–16.3. Suomi saavutti yhden hopeamitalin.Tikander 2015, s. 45, 82

 Alppihiihto 

 Sotšin talviolympialaisissa Tanja Poutiainen sijoittui pujottelussa 12:nneksi ja suurpujottelussa 14:nneksi.Tikander 2015, s. 35

 Ampumahiihto 

 Sotšin talviolympialaisissa Kaisa Mäkäräinen sijoittui 12,5 kilometrin yhteislähtökilpailussa kuudenneksi ja 15 kilometrin normaalimatkalla yhdeksänneksi.Tikander 2015, s. 37–38
 Maailmancupissa 2013–2014 Kaisa Mäkäräinen voitti naisten kokonaiskilpailun.Tikander 2015, s. 84, 188 Yksittäisistä osakilpailuista hän voitti 8.3. Pokljukassa takaa-ajon sekä 13.–16.3. Kontiolahdella kaikki kolme kilpailua. Mari Laukkanen saavutti uransa ensimmäisen maailmancupin palkintokorokesijoituksen yltämällä Kontiolahden ensimmäisessä pikamatkakilpailussa kolmanneksi.Tikander 2015, s. 77, 79–80, 82

 Autourheilu 

 Rallin maailmanmestaruussarjassa Volkswagenilla ajanut Jari-Matti Latvala sijoittui toiseksi ja Ford-kuljettaja Mikko Hirvonen neljänneksi. Latvala voitti helmikuussa ajetun Ruotsin rallin, toukokuussa ajetun Argentiinan rallin, elokuun alussa ajetun Suomen rallin ja lokakuisen Ranskan rallin, mikä oli ensimmäinen suomalaisen ottama asfalttipintaisen MM-rallin voitto sitten vuoden 1999. Hirvonen lopetti uransa tähän kauteen.Tikander 2015, s. 61, 101, 132, 159, 171, 247–248
 Formula 1:n maailmanmestaruussarjassa Williamsilla ajanut Valtteri Bottas sijoittui neljänneksi ja Ferrari-kuljettaja Kimi Räikkönen 12:nneksi. MM-osakilpailuissa Bottas sijoittui kahdesti toiseksi ja neljä kertaa kolmanneksi.Tikander 2015, s. 9, 247

 Golf 

 PGA-mestaruusturnauksessa 7.–10.8. Louisvillessä, Yhdysvalloissa Mikko Ilonen sijoittui jaetulle seitsemännelle sijalle viisi lyöntiä voittajalle hävinneenä ja kolmen lyönnin päässä jaetusta kolmossijasta. Tämä oli suomalaisgolfarien kaikkien aikojen paras sijoitus major-turnauksissa.Tikander 2015, s. 135, 203
 Mikko Ilonen voitti Euroopan-kiertueella kesäkuussa Irish Openin  ja lokakuussa reikäpeliturnauksen (Volvo World Match Play Championship). Hän nousi lokakuussa maailmanlistalla suomalaisittain ennätyksellisesti 37. sijalle.Tikander 2015, s. 9, 117, 162–163

 Jalkapallo 

 Mixu Paatelaisen valmentama Suomen A-maajoukkue aloitti Euroopan-mestaruuskarsinnat voittamalla syyskuussa vieraskentällä Färsaaret 1–3 ja pelaamalla lokakuussa Helsingissä Kreikan kanssa tasan 1–1 mutta hävisi sitten Helsingissä Romanialle 0–2 ja vieraskentällä Unkarille 1–0.Tikander 2015, s. 149, 160–161, 171, 214
 Suomen naisten maajoukkue voitti MM-karsinnoissa kahdesti sekä Unkarin että Bulgarian mutta hävisi vierasottelunsa Itävallalla ja kahdesti Ranskalle. Suomi sijoittui lohkossaan kolmanneksi eikä selviytynyt MM-kilpailuihin. Sanna Talonen teki vierasotteluissa Unkaria ja Bulgariaa vastaan kolme maalia eli hattutempun.Tikander 2015, s. 89–90, 92, 114, 116, 140, 151, 154, 215
 Sami Hyypiä erotettiin huhtikuussa Saksan Bundesliigassa pelaavan Bayer 04 Leverkusenin päävalmentajan tehtävästä.Tikander 2015, s. 89 Kesällä hänet nimitettiin Englannin mestaruussarjassa pelaavan Brighton & Hove Albionin päävalmentajaksi, mutta joulukuussa hän erosi tästä tehtävästä joukkueen heikon alkukauden seurauksena.Tikander 2015, s. 111, 184
 Eurooppa-liigassa Helsingin Jalkapalloklubi selviytyi lohkovaiheeseen, jossa se voitti marraskuussa kotikentällä Torinon ja FC Kööpenhaminan maalein 2–1 mutta hävisi muut neljä otteluaan eikä päässyt jatkoon.Tikander 2015, s. 154, 158, 163, 169, 175, 180
 Miesten Suomen-mestaruuden voitti kuudennen peräkkäisen kerran Helsingin Jalkapalloklubi, jonka päävalmentajaksi huhtikuun lopulla tuli erotetun Sixten Boströmin tilalle Mika Lehkosuo, hopeaa saavutti Seinäjoen Jalkapallokerho ja pronssille sijoittui FC Lahti.Tikander 2015, s. 97, 157, 165, 214
 Naisten Suomen-mestaruuden voitti PK-35 Vantaa, hopeaa sai Åland United ja pronssille sijoittui kuopiolaisseura Pallokissat.Tikander 2015, s. 162, 215

 Jääkiekko 

 Sotšin talviolympialaisissa Erkka Westerlundin valmentama miesten maajoukkue saavutti pronssia voitettuaan puolivälierissä Venäjän 3–1, hävittyään välierissä Ruotsille 1–2 ja voitettuaan pronssiottelussa Yhdysvallat 5–0. Teemu Selänne palkittiin kisojen arvokkaimpana pelaajana ja hänen lisäkseen suomalaisista valittiin tähdistökentälliseen Mikael Granlund. Mika Pieniniemen valmentama naisten maajoukkue sijoittui viidenneksi hävittyään puolivälierissä Ruotsille 2–4 ja voitettuaan sijoitusotteluissa Saksan 2–1 sekä Venäjän 4–0.Tikander 2015, s. 42–44
 Miesten maailmanmestaruuskilpailuissa 9.–25.5. Minskissä, Valko-Venäjällä Suomi saavutti hopeaa hävittyään loppuottelussa Venäjälle 2–5. Pekka Rinne palkittiin kisojen arvokkaimpana pelaajana ja parhaana maalivahtina, ja hänet valittiin myös tähdistökentällisen maalivahdiksi.Tikander 2015, s. 220–221
 NHL-kauden 2013–2014 parhaana maalivahtina palkittiin Vezina Trophylla Boston Bruinsin Tuukka Rask.Tikander 2015, s. 118, 222
 Helsinkiläisseura Jokerit aloitti syksyllä pääosin Venäjällä pelattavassa KHL-liigassa.Tikander 2015, s. 149

 Jääpallo 

 Miesten maailmanmestaruuskilpailuissa 26.1.–2.2. Irkutskissa, Venäjällä Suomi sijoittui neljänneksi voitettuaan alkulohkossa neljästä vastustajastaan vain Norjan ja hävittyään sitten välierässä Venäjälle 1–3 ja pronssiottelussa Kazakstanille 3–5.Tikander 2015, s. 56–59, 225
 Miesten Suomen-mestaruuden vei Oulun Luistinseura, joka voitti Oulussa pelatussa loppuottelussa Jyväskylän Seudun Palloseuran 4–2. Pronssille sijoittui Porvoon Akilles.Tikander 2015, s. 80. 226

 Koripallo 

 Miesten maailmanmestaruuskilpailuissa 30.8.–14.9. Espanjassa Henrik Dettmannn valmentama Suomi pelasi ensimmäisen kerran MM-lopputurnauksessa. Ensimmäinen vastustaja oli Yhdysvallat, jolle Suomi hävisi 55–114. Viidestä vastustajastaan Suomi voitti vain Ukrainan pistein 81–76. Suomi sijoittui turnauksessa 22:nneksi.Tikander 2015, s. 144–145, 148–149, 231–232
 Miesten Suomen-mestaruuden vei kolme loppuottelua neljästä voittanut Tampereen Pyrintö, hopealle sijoittui Joensuun Kataja, ja pronssia sai loimaalainen Bisons.Tikander 2015, s. 104, 233
 Naisten Suomen-mestaruuden voitti Catz Lappeenranta, hopealle sijoittui kotkalainen Peli-Karhut ja pronssia sai Torpan Pojat. Catz voitti aiemmat kaudet mukaan laskien ennätykselliset 56 peräkkäistä ottelua ja kärsi kauden ainoan tappionsa Peli-Karhuille kolmannessa loppuottelussa.Tikander 2015, s. 95, 234

 Lentopallo 

 Miesten maailmanmestaruuskilpailuissa 30.8.–21.9. Puolassa Tuomas Sammelvuon valmentama Suomi sijoittui jaetulle yhdeksännelle sijalle voitettuaan viidestä alkulohko-ottelustaan kolme ja neljästä jatkolohko-ottelustaan yhden. Tämä oli Suomen MM-kisahistorian paras sijoitus.Tikander 2015, s. 148–152, 236–237
 Miesten Suomen-mestaruuden voitti Vammalan Lentopallo, hopeaa sai Kokkolan Tiikerit, ja pronssille sijoittui Hurrikaani-Loimaa.Tikander 2015, s. 96, 238
 Naisten Suomen-mestaruuden voitti kuudennen peräkkäisen kerran salolainen LP Viesti, hopeaa sai Oriveden Ponnistus, ja pronssille sijoittui hämeenlinnalainen HPK.Tikander 2015, s. 90, 238–239

 Lumilautailu 

 Sotšin talviolympialaisissa Enni Rukajärvi saavutti hopeaa naisten slopestylessa. Peetu Piiroinen sijoittui miesten slopestylessa seitsemänneksi.Tikander 2015, s. 37

 Moottoripyöräily 

 Enduron maailmanmestaruussarjassa Eero Remes saavutti hopeaa Enduro 1 -luokassa ja Matti Seistola pronssia Enduro 3 -luokassa.Tikander 2015, s. 153, 250
 Ratamoottoripyöräilyn maailmanmestaruussarjassa Mika Kallio saavutti Moto2-luokassa hopeaa ja Niklas Ajo sijoittui Moto3 -luokassa 15:nneksi.Tikander 2015, s. 169, 249

 Paini 

 Maailmanmestaruuskilpailuissa 8.–14.9. Taškentissa, Uzbekistanissa Petra Olli oli vapaapainin alle 60-kiloisten sarjassa sijoilla 5–6 hävittyään pronssiottelussa Venäjän Natalija Goltsille ja Timo Kallio kreikkalais-roomalaisen painin alle 98-kiloisten sarjassa yhdeksäs.Tikander 2015, s. 150, 152, 255
 Euroopan-mestaruuskilpailut käytiin 1.–6.4. Tikkurilassa, Vantaalla. Rami Hietaniemi saavutti kreikkalais-roomalaisen painin alle 85-kiloisten sarjassa hopeaa ja Petra Olli vapaapainin alle 58-kiloisissa pronssia.Tikander 2015, s. 88, 90, 256

 Pikaluistelu 

 Sotšin olympialaisissa Pekka Koskela sijoittui 500 metrillä 17:nneksi ja Mika Poutala oli samalla matkalla 29:s. Tommi Pulli sijoittui 1 000 metrillä 37:nneksi.Tikander 2015, s. 38, 62, 64
 Sprinttimaailmanmestaruuskilpailuissa 18.–19.1. Naganossa, Japanissa sekä Tommi Pulli että Elina Risku sijoittuivat yhteispisteissä 24:nneksi.Tikander 2015, s. 261

 Pohjoismaiset hiihtolajit 

 Sotšin talviolympialaisissa Iivo Niskanen ja Sami Jauhojärvi voittivat kultaa perinteisen hiihtotavan sprinttiviestissä. Aino-Kaisa Saarinen ja Kerttu Niskanen saavuttivat hopeaa naisten sprinttiviestissä sekä Anne Kyllösen ja Krista Lähteenmäen kanssa 4 × 5 kilometrin viestissä. Neljänneksi sijoittuivat Iivo Niskanen perinteisen hiihtotavan 15 kilometrillä, Aino-Kaisa Saarinen perinteisen tyylin 10 kilometrillä ja Kerttu Niskanen vapaan hiihtotavan 30 kilometrin yhteislähtökilpailussa. Saarinen oli lisäksi yhdistelmäkilpailussa viides ja miesten joukkue viestissä kuudes. Mäkihypyssä miehet sijoittuivat joukkuekilpailussa kahdeksanneksi ja Anssi Koivuranta oli henkilökohtaisissa mäkikisoissa sijoilla 11 ja 12. Yhdistetyn henkilökohtaisissa kilpailuissa Ilkka Herola sijoittui 14:nneksi ja 16:nneksi.Tikander 2015, s. 33–35
 Lentomäen maailmanmestaruuskilpailuissa 13.–16.3. Harrachovissa, Tšekissä Lauri Asikainen sijoittui 17:nneksi.Tikander 2015, s. 80, 207
 Tour de Skillä 28.12.2013–4.1.2014 Saksassa, Sveitsissä ja Italiassa Krista Lähteenmäki sijoittui kokonaiskilpailussa neljänneksi. Kerttu Niskanen voitti uudenvuodenpäivänä Lenzerheidessa 10 kilometrin perinteisen hiihtotavan kilpailun ja sijoittui kokonaiskilpailussa viidenneksi. Anne Kyllönen oli kokonaiskilpaiussa kuudes.Tikander 2015, s. 47, 49, 206
 Keski-Euroopan mäkiviikolla 2013–2014 Anssi Koivuranta voitti yhden kierroksen kilpailuksi typistyneen Innsbruckin osakilpailun. Yhteispisteissä Koivuranta sijoittui 18:nneksi, Jarkko Määttä 19:nneksi ja Janne Ahonen 23:nneksi.Tikander 2015, s. 48, 50, 207
 Maastohiihdon maailmancupissa 2013–2014 Kerttu Niskanen sijoittui yhteispisteissä viidenneksi ja Krista Lähteenmäki kahdeksanneksi.Tikander 2015, s. 81, 205–206
 Mäkihypyn maailmancupissa 2013–2014 Julia Kykkänen ylsi ensimmäisenä suomalaisena naismäkihyppääjänä maailmancupin palkintosijoille, kun hän oli 2.2. Itävallan Hinzenbachissa ja 15.3. Ruotsin Falunissa kolmas. Cupin yhteispisteissä hän sijoittui yhdeksänneksi.Tikander 2015, s. 59, 80, 84, 207
 Sotšin talviparalympialaisissa Ilkka Tuomisto saavutti hopeaa perinteisen tyylin 20 kilometrin pystyhiihdossa.Tikander 2015, s. 78, 82

 Ringette 

 Vuoden 2013 maailmanmestaruuskilpailuissa 31.12.2013–4.1.2014 North Bayssa, Kanadassa Suomi voitti kuudennen maailmanmestaruutensa. Timo Himbergin valmentama Suomi voitti kaksiosaisessa loppuottelussa Kanadan, ensimmäisessä osassa 2.1. maalein 8–4 ja toisessa 3.1. maalein 7–5. Turnauksen parhaana pelaajana palkittiin Marjukka Virta.Tikander 2015, s. 48, 274
 Sini Forsblom valittiin tammikuussa Kansainvälisen ringetteliiton (IRF) puheenjohtajaksi.Tikander 2015, s. 48

 Salibandy 

 Miesten maailmanmestaruuskilpailuissa 5.–14.12. Göteborgissa, Ruotsissa Suomi saavutti hopeaa voitettuaan välierissä Tšekin 6–3 mutta hävittyään loppuottelussa Ruotsille 2–3.Tikander 2015, s. 181, 276

 Suunnistus 

 Maailmanmestaruuskilpailuissa 5.–12.7. Italiassa parhaat suomalaissijoitukset olivat miesten ja naisten viestijoukkueiden viidennet sijat. Henkilökohtaisilla matkoilla Saila Kinni sijoittui keskimatkalla seitsemänneksi sekä Venla Niemi sprintissä ja Sofia Haajanen pitkällä matkalla yhdeksänneksi. Sekajoukkueiden sprinttiviestissä Suomi sijoittui kahdeksanneksi.Tikander 2015, s. 122, 124–126, 285
 Euroopan-mestaruuskilpailuissa 9.–16.4. Palmelassa, Portugalissa Jani Lakanen sijoittui pitkällä matkalla kahdeksanneksi. Viesteissä Suomen miehet sijoittuivat maajoukkueiden ykkösjoukkueista kuudenneksi ja naiset seitsemänneksi.Tikander 2015, s. 92–93, 285
 Tiomila-viestissä 3.–4.5. Eksjössä, Ruotsissa Kalevan Rasti voitti miesten kilpailun.Tikander 2015, s. 99, 286
 Jukolan viesti kilpailtiin 14.–15.6. Kuopiossa. Miesten Jukolan voitti Kalevan Rasti kolmannen peräkkäisen kerran. Naisten Venlojen viestissä Tampereen Pyrintö sijoittui toiseksi.Tikander 2015, s. 114–115, 286

 Taekwondo 

 Taekwondon Euroopan-mestaruuskilpailuissa 2.–4.5. Bakussa, Azerbaidžanissa Suvi Mikkonen saavutti pronssia alle 53-kiloisten sarjassa.Tikander 2015, s. 99, 288

 Taitoluistelu 

 Maailmanmestaruuskilpailuissa 24.–30.3. Saitamassa, Japanissa Juulia Turkkila sijoittui naisten lyhytohjelmassa 29:nneksi sekä pari Henna Lindholm / Ossi Kanervo jäätanssin lyhytohjelmassa 26:nneksi.Tikander 2015, s. 85, 290
 Euroopan-mestaruuskilpailuissa 13.–19.1. Budapestissa, Unkarissa Juulia Turkkila sijoittui naisten yksinluistelussa 12:nneksi, Henna Lindholm / Ossi Kanervo jäätanssissa 20:nneksi ja Valtter Virtanen miesten yksinluistelun lyhytohjelmassa 29:nneksi.Tikander 2015, s. 53–54, 290
 Muodostelmaluistelun maailmanmestaruuskilpailuissa 4.–5.4. Courmayeurissa, Italiassa Marigold IceUnity voitti kultaa ja Rockettes saavutti pronssia.Tikander 2015, s. 89, 290

 Uinti 

 Lyhyen radan maailmanmestaruuskilpailuissa 3.–7.12. Dohassa, Qatarissa suomalaisista loppukilpailuun selviytyi vain naisten 4 × 100 metrin sekauintiviestijoukkue, joka sijoittui kuudenneksi ja jossa uivat Mimosa Jallow, Jenna Laukkanen, Emilia Pikkarainen ja Hanna-Maria Seppälä.Tikander 2015, s. 179, 297
 Pitkän radan Euroopan-mestaruuskilpailuissa 18.–24.8. Berliinissä, Saksassa Ari-Pekka Liukkonen saavutti pronssia 50 metrin vapaauinnissa Suomen-ennätyksellä 21,93. Naisten 4 × 100 metrin vapaauintiviestijoukkue, jossa uivat Hanna-Maria Seppälä, Noora Laukkanen, Mimosa Jallow ja Jenna Laukkanen, sijoittui kuudenneksi. Sekajoukkueiden 4 × 100 metrin sekauintiviestissä Mimosa Jallow, Eetu Karvonen, Tanja Kylliäinen ja Ari-Pekka Liukkonen sijoittuivat seitsemänneksi. Uimahypyissä Iira Laatunen ja Taina Karvonen sijoittuivat ponnahduslautahyppyjen parikilpailussa seitsemänneksi sekä Laatunen yhden metrin ponnahduslautahypyissä yhdeksänneksi.Tikander 2015, s. 139, 141–142, 297–298, 301

 Yleisurheilu 

 Euroopan-mestaruuskilpailuissa 12.–17.8. Zürichissä, Sveitsissä Antti Ruuskanen voitti keihäänheitossa kultaa ja samassa lajissa Tero Pitkämäki yksi pronssille sekä Lassi Etelätalo neljänneksi. Jukka Keskisalo oli 3 000 metrin estejuoksussa kuudes, Hanna-Maari Latvala 200 metrin juoksussa, Minna Nikkanen seiväshypyssä ja Sanna Kämäräinen kiekonheitossa seitsemäs sekä Oskari Mörö 400 metrin aitajuoksussa ja David Söderberg moukarinheitossa kahdeksas.Tikander 2015, s. 135–139, 312–313
 Nooralotta Neziri sivusi 100 metrin aitajuoksun Suomen-ennätystään 29.6. Jämsässä ajallaan 13,04 ja paransi 13.7. Kuortaneella ennätyksen aikaan 12,98.Tikander 2015, s. 120, 127, 325 Viestijuoksun SM-kilpailuissa 5.7. Lahdessa Jyväskylän Kenttäurheilijat juoksi naisten 4 × 100 metrin viestijuoksun alkuerissä seurajoukkueiden Suomen-ennätyksen 44,64 ja sivusi sitä loppukilpailussa.Tikander 2015, s. 123, 325 Sandra Eriksson juoksi 12.7. Glasgow'ssa Timanttiliigan kilpailussa 3 000 metrin estejuoksun Suomen-ennätyksen 9.24,70.Tikander 2015, s. 126, 325 Minna Nikkanen paransi seiväshypyn Suomen-ennätystä kahdesti: 3.8. Kuopiossa Kalevan kisoissa tulokseen 451 ja 29.8. Helsingin Narinkkatorilla Suomi–Ruotsi-maaottelussa tulokseen 452.Tikander 2015, s. 132, 144, 325 Oskari Mörö juoksi EM-kilpailujen välierässä 13.8. Zürichissä 400 metrin aitajuoksun Suomen-ennätyksen 49,08.Tikander 2015, s. 136, 324

 Lähteet 



 Viitteet 

Luokka:Vuoden 2014 urheilu
2014